एमिलियानो मार्टिनेज
डेमियन एमिलियानो मार्टिनेज (अंग्रेज़ी: Damián Emiliano Martínez) अर्जेंटीना के एक पेशेवर फुटबॉलर हैं जो प्रीमियर लीग क्लब एस्टन विला और अर्जेंटीना की राष्ट्रीय टीम के लिए गोलकीपर के रूप में खेलते हैं। 2010 में प्रीमियर लीग क्लब आर्सेनल में जाने से पहले मार्टिनेज ने अर्जेंटीना के पेशेवर स्पोर्ट्स क्लब, क्लब एटलेटिको इंडिपेंडेंट में प्रशिक्षण लिया। 2019 में आर्सेनल के शुरुआती लाइन-अप (line-up) में शामिल होने के बाद मार्टिनेज ने क्लब को एफए कप और एफए कम्युनिटी शील्ड जीतने में मदद की। सितंबर 2020 में मार्टिनेज 200 लाख पाउंड के हस्तांतरण पर प्रीमियर लीग क्लब एस्टन विला में चले गए। क्लब में अपने पहले सत्र में उन्होंने प्रीमियर लीग में 15 क्लीन शीट (मैच जिसमें एक टीम या गोलकीपर विरोधी पक्ष को एक भी गोल करने नहीं देता) का क्लब रिकॉर्ड रखा। मार्टिनेज ने जूनियर (junior) अंतरराष्ट्रीय मैचों में अर्जेंटीना का प्रतिनिधित्व किया है। उन्होंने 2021 में अर्जेंटीना की राष्ट्रीय टीम के लिए अपना पहला सीनियर कैप अर्जित किया। मार्टिनेज 2021 कोपा अमेरिका में गोल्डन ग्लव ट्रॉफी जीतकर अर्जेंटीना को फाइनल जीतने में मदद की। उन्होंने ने 2021 कोपा अमेरिका का फाइनल क्लीन शीट रखा। मार्टिनेज ने 2022 फीफा विश्व कप जीता और टूर्नामेंट में अपने प्रदर्शन के लिए फीफा विश्व कप का सर्वश्रेष्ठ गोलकीपर पुरस्कार गोल्डन ग्लव भी जीता। इन उपलब्धियों के लिए उन्हें 2022 में सर्वश्रेष्ठ फीफा गोलकीपर के लिए नामित किया गया।